钦定古今图书集成/明伦汇编/氏族典/第241卷 > 张源德
## 钦定古今图书集成/明伦汇编/氏族典/第241卷 > 张源德

按《五代史张源德传》，“源德不知其世家，或曰本晋人
也，少事晋，无所称，从李罕之以潞州叛晋降梁。梁太
祖时，源德自金吾卫将军为蔡州刺史。梁贞明三年，
守贝州，晋王以兵五千攻源德，源德坚守不下，晋军
堑而围之。当此时，晋已先下全燕，而镇、定皆附于晋，
自河以北，山以东，四面千里，六镇数十州之地皆归”
晋，独《贝》一州围之，逾年不可下。源德守既坚，而贝人
闻晋已尽有河北，城中食且尽，乃劝源德出降，源德
不从，遂见杀。